[{"text_idx": "#000009", "text": "Croesawu cynlluniau i godi treth twristiaeth ar ymwelwyr yng Nghymru"}, {"text_idx": "#000010", "text": "Croesawu penderfyniad i beidio symud yn syth i gau Ysgol Felinwna"}, {"text_idx": "#000014", "text": "Cwblha'r ffurflen isod i dansygrifo i gylchlythyr y Gymdeithas."}, {"text_idx": "#000015", "text": "I nodi chwe deg mlwyddiant ein protest gyntaf byddwn ni'n cynnal taith gerdded o leoliadau nodedig yn ein hanes yn Aberystwyth ddydd Sadwrn yma.\nCynhaliwyd y brotest gyntaf yn enw\u2019r mudiad ar 2 Chwefror, 1963."}, {"text_idx": "#000017", "text": "Yn siarad cyn y daith gerdded, dywedodd Aled Gwyn:\n\"Roedd cyffro yng Nghymru ar ddechrau\u2019r chwedegau yn sgil sarhad Tryweryn, darlith Tynged yr Iaith, trafodaethau yn Ysgol Haf Plaid Cymru ym 1962, ac arweiniodd hynny, ynghyd a\u0302 safiad rhai unigolion, at yr awydd i weithredu dros ennill ei lle i\u2019r Gymraeg a chynyddu\u2019r defnydd ohoni. Sylweddolwyd fod ysbryd gweithredu wedi gwawrio yng Nghymru, a diolch byth, cynhaliwyd y momentwm.\""}, {"text_idx": "#000021", "text": "\"Gallai canlyniadau\u2019r cyfrifiad ein digalonni, ond mae arwyddion calonogol ar hyn o bryd bod gennym nifer o arweinwyr glew a mudiadau goleuedig mewn nifer o feysydd allweddol a all wneud gwahaniaeth a rhoi hwb i\u2019n hyder. Drwy ymdrech pob un gallwn gefnu yn llwyr ar daeogrwydd a magu asgwrn cefn. Mae\u2019n rhaid cynnal yr ysbryd hwn a dal i ddweud ein stori.\""}, {"text_idx": "#000022", "text": "Un o\u2019r cyfranwyr ddydd Sadwrn sydd wedi bod yn weithredol yn y cyfnod diweddar yw cyn-gadeirydd y mudiad, Bethan Ruth. Meddai: \"Roedd y brotest gyntaf dros hawliau iaith, ac er bod statws iaith swyddogol gan y Gymraeg erbyn hyn rydyn ni'n dal i orfod ymgyrchu dros hawliau iaith - yn enwedig yn y sector breifat. Yn yr un modd, roedd y frwydr dros sianel deledu yn frwydr i gael y Gymraeg ar y cyfrwng diweddaraf, ac mae ein hymgyrch am Fenter Ddigidol Gymraeg yn frwydr i gael y Gymraeg ar y cyfryngau diweddaraf heddiw."}, {"text_idx": "#000023", "text": "\"Rhaid i ni ddathlu llwyddiannau'r chwe deg mlynedd diwethaf a thalu teyrnged i'r protestwyr gwreiddiol a osododd y seiliau - ac adeiladu ar eu gwaith trwy barhau i ymgyrchu.\""}]